В крайна сметка чрез ловка дипломация и подмолни действия, Михаил VIII успява да премахне заплахата надвиснала от запад. През 1282 г. византийски агенти предизвикват размирици (т.нар. „Сицилианска вечерня“) в Сицилия, с което осуетяват плановете на Карл I Анжуйски за агресия срещу Византия. Благодарение на огромен подкуп от 60 хиляди златни перпери каталаните – наемници от испанското Кралство Арагон – дебаркират в Сицилия и я завладяват още същата година. Преди обаче да успее да се възползва напълно от новата ситуация, император Михаил VIII Палеолог умира през декември 1282 г. по време на поход в Тракия.